**Toimintavuoden 2023-2024 opiskelu- ja loma-ajat**

Syystoimintakauden opintokurssit kokoontuvat pääsääntöisesti 18.9. – 1.12.2023 ja kevään toimintakauden kurssit 8.1. – 22.4.2024. Loma-aikoina syyslomalla 18. – 24.10.2023, talvilomalla 4. – 10.3.2024 sekä pääsiäislomalla 29.3. – 1.4.2024 ei anneta opetusta. Poikkeuksista aikatauluihin ilmoitetaan kurssikohtaisissa tiedoissa.

**Opintomaksut**

Opintomaksu on kurssikohtainen, samoin mahdollinen materiaalimaksu. Kaikki opintomaksut laskutetaan, lisäksi joillakin kursseilla on materiaali- tai tarvikemaksuja. Yleisöluennot ovat kaikille avoimia ja ilmaisia.

Ilmoittautuminen on myös sitoumus opintomaksun maksamisesta! **Mikäli et voi osallistua kurssille, peru se heti.** Aiheettoman laskun välttämiseksi peruutus on aina tehtävä suoraan puh. 040 5949 143.

Kurssit laskutetaan syystoimintakaudella ja kevättoimintakaudella. Kansalaisopiston kurssimaksut (lukuunottamatta kieli- ja ruuanlaittokursseja) ja liikuntatoimen henkilökohtaiset liikuntapaikkamaksut voi maksaa myös seuraavilla maksuvälineillä: Tyky-seteli, Epassi, Smartum ja Eazybreak.

**Tietoa opiskelusta**

Kurssien alaikäraja on 13 vuotta lukuun ottamatta musiikin yksilöopetusta, joissa se on 7 vuotta.

Koko lukukauden tai lukuvuoden pituisissa kursseissa on **yhden** kerran tutustumisoikeus. Lyhytkursseilla ei ole tutustumisoikeutta.

Joka viikko kokoontuva ryhmä voi peruuntua kerran lukukauden aikana (esim. opettajan sairastuminen) eikä sitä korvata opiskelijoille. Mikäli peruutuskertoja tulee enemmän, hankitaan sijainen tai pidetään myöhemmin korvaava kerta. Opintokerran peruuntumisesta ilmoitetaan opiskelijoille henkilökohtaisesti.

Kansalaisopisto välittää opetusta myös videovälitteisesti. Seuraamiseen tarvitaan nettiyhteys ja tietokone. Opistolta saa linkin, jonka kautta kirjaudutaan ohjelmaan.